*****

ΚΑΝΟΝΙΣΜΟΣ (ΕΟΚ) αριθ. 3167/81 ΤΗΣ ΕΠΙΤΡΟΠΗΣ

της 5ης Νοεμβρίου 1981

περί λεπτομερειών εφαρμογής του καθεστώτος κατά την εισαγωγή, που εφαρμόζεται κατά τη διάρκεια των μηνών Νοεμβρίου και Δεκεμβρίου του 1981, σε ορισμένες τρίτες χώρες, στον τομέα του προβείου και αιγείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3069/81 του Συμβουλίου της 26ης Οκτωβρίου 1981 περί του καθεστώτος κατά την εισαγωγή που εφαρμόζεται σε ορισμένες τρίτες χώρες στον τομέα του προβείου και αιγείου κρέατος το 1981 (1), και ιδίως το άρθρο 3,

Εκτιμώντας:

ότι η Κοινότης έχει συνάψει με ορισμένες τρίτες χώρες εξαγωγής προϊόντων του τομέα του προβείου και αιγείου κρέατος συμφωνίες αυτοπεριορισμού· ότι τέτοιου τύπου συμφωνίες βρίσκονται υπό διαπραγμάτευση με άλλες τρίτες χώρες·

ότι ο κανονισμός (ΕΟΚ) αριθ. 3069/81 προέβλεψε ότι η είσπραξη της εισφοράς που εφαρμόζεται κατά την εισαγωγή των προϊόντων των διακρίσεων 01.04 Β και 02.01 Α IV του Κοινού Δασμολογίου προελεύσεως τρίτων χωρών, εκτός αυτών που συνήψαν με την Κοινότητα συμφωνίες αυτοπεριορισμού, περιορίζεται σε 10 % κατ αξία εντός του ορίου ορισμένων ποσοτήτων· ότι πρέπει, επί πλέον, να ληφθούν υπόψη τα πιστοποιητικά εισαγωγής που ήδη χορηγήθηκαν στο πλαίσιο μεταβατικών μέτρων τα οποία εθεσπίσθησαν από τους κανονισμούς (ΕΟΚ) αριθ. 3495/80 (2), (ΕΟΚ) αριθ. 776/81 (3) και (ΕΟΚ) αριθ. 1758/81 (4)·

ότι ο κανονισμός (ΕΟΚ) αριθ. 3069/81 προέβλεψε ότι πρέπει να επιτραπούν οι εισαγωγές στα Κράτη μέλη, λαμβανομένων υπόψη των παραδοσιακών εμπορικών ρευμάτων· ότι αποβαίνει επομένως σκόπιμο να καθορισθεί η μέγιστη ποσότητα για την οποία δύνανται να χορηγηθούν πιστοποιητικά εισαγωγής σε ορισμένα Κράτη μέλη·

ότι ο κανονισμός (ΕΟΚ) αριθ. 3069/81 έχει προβλέψει άλλωστε ότι η έκδοση πιστοποιητικών εισαγωγής για τα προϊόντα που αναφέρονται ανωτέρω περιορίζεται το 1981 στις ποσότητες για τις οποίες εφαρμόζεται το ανώτατο όριο της εισφοράς· ότι είναι αναγκαίο να περιορισθούν οι εν λόγω εισαγωγές στις προβλεπόμενες ποσότητες·

ότι, κατά συνέπεια, είναι αναγκαία η παρέκκλιση από τον κανονισμό (ΕΟΚ) αριθ. 3183/80 της Επιτροπής (5), όσον αφορά τις ποσότητες που θα ήταν δυνατόν να εισαχθούν επί πλέον των ποσοτήτων που αναφέρονται στο πιστοποιητικό·

ότι πρέπει να προβλεφθεί η διαβίβαση, εκ μέρους των Κρατών μελών, των πληροφοριών σχετικά με τις εν λόγω εισαγωγές·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Προβάτων και Αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Μέχρι τις 31 Δεκεμβρίου 1981, η είσπραξη της εισφοράς που εφαρμόζεται κατά την εισαγωγή προϊόντων των διακρίσεων 01.04 Β και 02.01 Α IV του Κοινού Δασμολογίου περιορίζεται σε 10 % κατ αξία εντός του ορίου των ακόλουθων ποσοτήτων που εκφράζονται σε τόνους ισοδύναμου βάρους σφαγίου ανά ενδιαφερόμενη τρίτη χώρα και ανά κατηγορία:

1.2.3,5 // // // // Κλάση του

Δασμολογίου // Περιγραφή εμπορευμάτων

// Ενδιαφερόμενες τρίτες χώρες και ποσότητα

// // 1.2.3.4.5 // // // Χιλή // Ισπανία // Άλλες τρίτες

χώρες (α) // // // // // // 01.04 // Προβατοειδή και αιγοειδή, ζώντα: // // // // // Β. Λοιπά (β) // 0 // 0 // 25 // 02.01 // Κρέατα και παραπροϊόντα σφαγίων, βρώσιμα, των ζώων των αναφερομένων εις τάς κλάσεις 01.01 μέχρι και 01.04, νωπά, διατετηρημένα δι' απλής ψύξεως ή κατεψυγμένα: // // // // // Α. Κρέατα: // // // // // IV. Προβατοειδή και αιγοειδή: // // // // // α) Νωπά ή διατετηρημένα δι' απλής ψύξεως // 0 // 125 // 75 // // β) Κατεψυγμένα // 1 115 // 0 // 98 // // // // //

(α) Εξαιρέσει της Αργεντινής, της Αυστραλίας, της Αυστρίας, της Βουλγαρίας, της Ουγγαρίας, της Ισλανδίας, της Νέας Ζηλανδίας, της Πολωνίας, της Ρουμανίας, της Τσεχοσλοβακίας, της Ουρουγουάης και της Γιουγκοσλαβίας.

(β) Για τα προϊόντα που υπάγονται στη διάκριση 01.04 Β του Κοινού Δασμολογίου, ο συντελεστής μετατροπής (καθαρή μάζα (ζών βάρος), μάζα ολόκληρου σφαγίου (βάρος ισοδύναμου σφαγίου)), που πρέπει να ληφθεί υπόψη, είναι 0,47.

Άρθρο 2

1. Ο κανονισμός (ΕΟΚ) αριθ. 2666/80 (1) εφαρμόζεται με την επιφύλαξη των ακόλουθων διατάξεων.

2. Για τα προϊόντα και τις τρίτες χώρες που αναφέρονται στο άρθρο 1, η έκδοση των πιστοποιητικών εισαγωγής (που προβλέπονται από τον κανονισμό (ΕΟΚ) αριθ. 2666/80), θα πραγματοποιηθεί εντός του ορίου των ποσοτήτων που αναφέρονται στο ίδιο άρθρο.

3. Πραγματοποιείται, εξάλλου, εντός του ορίου των ακόλουθων ποσοτήτων που εκφράζονται σε τόνους ισοδύναμου βάρους σφαγίου όσον αφορά τα Κράτη μέλη που αναφέρονται κατωτέρω:

1.2.3,5 // // // // Κλάση του

Δασμολογίου

// Κράτη μέλη

// Ενδιαφερόμενες τρίτες χώρες και ποσότητα

// // 1.2.3.4.5 // // // Χιλή // Ισπανία // Άλλες τρίτες

χώρες // // // // // // 01.04 Β // Γαλλία // 0 // 0 // 25 // // Ιρλανδία // 0 // 0 // 0 // 02.01 Α IV α) // Γαλλία // 0 // 125 // 0 // // Ιρλανδία // 0 // 0 // 0 // 02.01 Α IV β) // Γαλλία // 0 // 0 // 0 // // Ιρλανδία // 0 // 0 // 0 // // // // //

4. Οι αιτήσεις πιστοποιητικών εισαγωγής, για τα προϊόντα που αναφέρονται στο άρθρο 1, κατατίθενται από τις 12 μέχρι τις 18 Νοεμβρίου 1981.

5. Οι αιτήσεις πιστοποιητικών κατανεμημένες ανά προϊόν και ανά χώρα καταγωγής διαβιβάζονται από τα Κράτη μέλη στην Επιτροπή το αργότερο στις 23 Νοεμβρίου 1981, ώρα 17.00.

6. Πριν από τις 29 Νοεμβρίου 1981, η Επιτροπή αποφασίζει κατά προϊόν και κατά χώρα καταγωγής:

α) είτε να εγκρίνει την έκδοση πιστοποιητικών για όλες τις αιτούμενες ποσότητες·

β) είτε να μειώσει τις αιτούμενες ποσότητες σύμφωνα με ενιαίο ποσοστό, εξαιρέσει των ποσοτήτων που αιτούνται στα Κράτη μέλη τα οποία αναφέρονται στην παράγραφο 3, και για τα οποία δύναται να καθορισθεί ειδικό ποσοστό ανά Κράτος μέλος.

7. Τα πιστοποιητικά εκδίδονται την 1η Δεκεμβρίου 1981.

8. Κατά παρέκκλιση του άρθρου 3 παράγραφος 1 του κανονισμού (ΕΟΚ) αριθ. 2666/80, το πιστοποιητικό εισαγωγής ισχύει μέχρι τις 31 Δεκεμβρίου 1981.

Άρθρο 3

1. Η αίτηση πιστοποιητικού και το πιστοποιητικό φέρουν στο τετραγωνίδιο 14 τη μνεία της τρίτης χώρας καταγωγής.

Για τα προϊόντα που υπάγονται στη διάκριση 01.04 Β, η αίτηση πιστοποιητικού και το πιστοποιητικό φέρουν στα τετραγωνίδια 10 και 11 την ένδειξη του καθαρού βάρους και τον αριθμό των ζώων προς εισαγωγή.

Το πιστοποιητικό υποχρεώνει να γίνει η εισαγωγή από τη σημειούμενη χώρα.

2. Το πιστοποιητικό φέρει, στο τετραγωνίδιο 20 α) μία από τις ακόλουθες ενδείξεις:

- Εισφορά περιορισμένη στο 10 % κατ αξία (εφαρμογή του κανονισμού (ΕΟΚ) αριθ. 3167/81). Πιστοποιητικό έγκυρο για (ποσότης αριθμητικώς και ολογράφως) . . . χγρ.

- «Prelevement limite a 10 % ad valorem (application du reglement (CEE) no 3167/81). Certificat valable pour (quantites en chiffres et en lettres) . . . kilogrammes»,

- «Beschraenkung der Abschoepfung auf 10 % nach dem Wert (Anwendung der Verordnung (EWG) Nr. 3167/81). Lizenz gueltig fuer (Menge in Zahlen und Buchstaben) . . . kg»,

- «Levy limited to 10 % ad valorem (application of Regulation (EEC) No 3167/81). Licence valid for (quantity in figures and words) . . . kg»,

- «Importafgiften begraenses til 10 % af vaerdien (jf. forordning (EOEF) nr. 3167/81). Licensen er gyldig for (maengde i tal og bogstaver) . . . kg»,

- «Prelievo limitato al 10 % ad valorem (applicazione del regolamento (CEE) n. 3167/81). Titolo valido per (quantita in cifre e lettere) . . . kg»,

- «Heffing beperkt tot 10 % ad valorem (toepassing van Verordening (EEG) nr. 3167/81). Certificaat geldig voor (hoeveelheid en cijfers en in letters) . . . kg».

Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3183/80, μόνο η ποσότης που αναφέρεται στο τετραγωνίδιο 20 α) του πιστοποιητικού εισαγωγής δύναται να τεθεί σε ελεύθερη κυκλοφορία· ο αριθμός 0 εγγράφεται, προς το σκοπό αυτό, στο τετραγωνίδιο 22 του εν λόγω κανονισμού.

Άρθρο 4

Τα Κράτη μέλη ανακοινώνουν στην Επιτροπή με τηλετυπικό μήνυμα, πριν από τις 14 Ιανουαρίου 1982, τις ποσότητες κατά προϊόν και καταγωγή, για τις οποίες εξεδόθησαν πιστοποιητικά εισαγωγής στο πλαίσιο του παρόντος κανονισμού.

Άρθρο 5

Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 5 Νοεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 308 της 29. 10. 1981, σ. 1.

(2) ΕΕ αριθ. L 365 της 31. 12. 1980, σ. 21.

(3) ΕΕ αριθ. L 81 της 27. 3. 1981, σ. 12.

(4) ΕΕ αριθ. L 175 της 1. 7. 1981, σ. 29.

(5) ΕΕ αριθ. L 338 της 13. 12. 1980, σ. 1.

(1) ΕΕ αριθ. L 276 της 20. 10. 1980, σ. 36.